ועדת הכנסת, כנסת 20, פרוטוקול מספר 38, 2015-09-02 08:15

דוד ביטן: רבותי, אני פותח את הישיבה.

דוד ביטן: בוקר טוב לכולם.

דוד ביטן: הנושא של הישיבה זה קביעת סדרי דיון בארבע הצעות החוק של התקציב, שמצוינות לכם בסדר-היום, ואחר-כך נסכם מה ההסכמה לגבי סדרי דיון בחוק רשות השידור ובחוק הטרור.

דוד ביטן: מי רוצה להגיד את ההסכמות שקשורות לתקציב?

<ארבל אסטרחן: רשמתי אותן.

<ארבל אסטרחן: זו לא הצעה שלי, זה מה שנאמר לי, אבל אני יכולה להגיד בצורה מסודרת.

צחי הנגבי: ארבל, תגידי.

צחי הנגבי: אם יהיו לנו הערות - - -

דוד ביטן: תגידי, ארבל.

<ארבל אסטרחן: מדובר על הצעת חוק התקציב ושלוש ההצעות הנלוות, כפי שמפורטות פה בסדר-היום.

<ארבל אסטרחן: ההצעה היא לקבוע סדרי דיון מיוחדים לקריאה הראשונה, כפי שהיה מקובל גם בעבר, כאשר הדיון יהיה דיון אישי משולב בארבע ההצעות.

<ארבל אסטרחן: נציג הממשלה יפתח את הדיון במסגרת זמן של עד חצי שעה, ראש האופוזיציה ידבר אחריו באותה מסגרת זמן, לאחר מכן יתקיים דיון אישי במסגרת זמן של עד שש דקות לכל חבר כנסת, נציג הממשלה יסכם את הדיון ויעברו לארבע הצבעות.

דוד ביטן: מקובל?

דוד ביטן: מי בעד?

עבדאללה אבו מערוף: 6 דקות לכל סעיף או לכל - - -

דוד ביטן: 6 דקות כל חבר כנסת.

<ארבל אסטרחן: סדר הדוברים ייקבע על-ידי מזכירות הכנסת?

דוד ביטן: צריך להגיד שזה רק לקריאה ראשונה, כך שבוועדות יהיו דיונים.

דוד ביטן: זה לא פוגע בכנסת.

דוד ביטן: כולם בעד?

דוד ביטן: בעד – פה אחד

דוד ביטן: פה אחד?

עבדאללה אבו מערוף: בעד.

עבדאללה אבו מערוף: כולנו בעד.

<אתי בן יוסף: פה אחד.

דוד ביטן: דבר נוסף, לגבי חוק רשות השידור, אני מבקש שצחי יעלה את ההסכמות.

דוד ביטן: הסכמות לגבי שני החוקים.

צחי הנגבי: לגבי חוק הטרור זה קריאה ראשונה, מסגרת זמן רגילה – שלוש דקות לכל דובר.

צחי הנגבי: 120 חכים כפול שלוש, אם זה מה שיהיה.

צחי הנגבי: אני מאמין שבשעות האלה יהיו פחות אנשים, אבל פה האופוזיציה ביקשה, בגלל שזה חוק שהרבה חברי כנסת עוד לא נתקלו בו, למרות שהוא הרבה שנים על המדף – הוא נידון בוועדת החוקה, לא היתה רציפות, זה חזר – שלוש דקות לכל דובר.

צחי הנגבי: לגבי חוק רשות השידור נקבע מסגרת זמן של שלוש שעות לדיון, לא כולל הצבעות.

צחי הנגבי: כלומר, מרגע שמתחיל הדיון עד שהוא מסתיים זה שלוש שעות ואז יש הרבה מאוד הסתייגויות, כמובן אני מקווה שחלק ירדו.

צחי הנגבי: המסתייגים יכולים להירשם, רק מסתייגים.

צחי הנגבי: יש הרבה מסתייגים והרבה הסתייגויות, כך שיש זמן לכולם.

אחמד טיבי: יש סיכום?

דוד ביטן: פה יש שלוש שעות, לפי הנרשמים.

דוד ביטן: אם הנרשמים יהיו עשרה, כל אחד יכול לדבר יותר.

ירדנה מלר-הורוביץ: יש כרגע הסתייגויות קרוב ל-30 שעות, מכיוון שהגיעו לשלוש שעות, אתם ביניכם - - -

צחי הנגבי: יש הסתייגות אחת של אייכלר, תנו לו כמה זמן לדבר, וכל היתר זה לאופוזיציה.

דוד ביטן: הוא לא מוכן לרדת מההסתייגות.

יואב בן צור: אייכלר לא מוותר?

דוד ביטן: לא שהוא לא מוותר, ההסתייגות שלו לא נכונה והוא מתעקש עליה.

דוד ביטן: אפשר להשתגע ממנו.

דוד ביטן: מתעקש על כלום.

צחי הנגבי: מסתייגים מתעקשים.

דוד ביטן: הפוך על הפוך הוא עושה בהסתייגות.

דוד ביטן: הוא רוצה לתת כוח למשרד האוצר לקבוע את התכנים.

דוד ביטן: אייכלר, מה עם משרד האוצר שיקבע תכנים בערוץ 1?

דוד ביטן: אתה נשאר בהסתייגות הזאת?

ישראל אייכלר: אני נשאר ואני רוצה - - -

דוד ביטן: אתה נותן למשרד האוצר, ריבונו של עולם.

דוד ביטן: אנחנו לא נצביע על זה, אני רוצה רק לפרוטוקול לומר - -

ישראל אייכלר: אני רוצה שתתמכו.

דוד ביטן: - - לגבי חוק רשות השידור, ההסכמה שכל הדיון לא יהיה יותר משלוש שעות, לא כולל זמן ההצבעות, לגבי חוק הטרור, באופן הרגיל, כל חבר כנסת יוכל ידבר שלוש דקות כמו בכל הצעת חוק.

דוד ביטן: מקובל?

דוד ביטן: תודה רבה לכולם.

צחי הנגבי: שכחתי.

צחי הנגבי: ארבל אולי לא הזכירה.

צחי הנגבי: האם הזכרת את נושא השרים?

<ארבל אסטרחן: לא.

<ארבל אסטרחן: לא הזכרתי.

צחי הנגבי: נושא השרים אותו דבר, שלוש דקות לכל דובר.

צחי הנגבי: זה דיון משולב.

דוד ביטן: חבר'ה, כולם לדבר על החלל.

דוד ביטן: אם אתם מדברים, תדברו על החלל, על הצורך בשם הזה.

דוד ביטן: בחירת ממלא מקום ליושב-ראש הכנסת בעת היעדרו מן הארץ.

דוד ביטן: בבקשה.

ירדנה מלר-הורוביץ: בוקר טוב, יושב-ראש הכנסת מבקש שהוועדה תקבע את סגן יושב-ראש הכנסת יצחק וקנין כממלא מקומו כשהוא יוצא מן הארץ ב-16 בספטמבר, ג' בתשרי, והוא חוזר ב-20 בספטמבר, ז' בתשרי.

דוד ביטן: מי בעד?

דוד ביטן: בעד – פה אחד

דוד ביטן: פה אחד.

<אתי בן יוסף: פה אחד.

דוד ביטן: הישיבה נעולה.